Príloha č.5: Návrh	

RÁMCOVÁ DOHODA na dodanie stavebných prác
(ďalej len „zmluva“)
uzatvorená  podľa § 269 ods. 2 a § 409 Obchodného zákonníka, zákon č. 513/1991 Zb.
v znení neskorších predpisov medzi týmito zmluvnými stranami

Objednávateľ: 	
Názov:		Obec Lesné  
Adresa sídla:		Lesné 81, 071 01 Michalovce              
Štatutárny zástupca: 	Peter BOBÍK – starosta obce
IČO:			00325431
DIČ: 			2020738973
Bankové spojenie:	Prima banka, a. s. č. ú. 4201093002/5600
IBAN:			SK85 5600 0000 0042 0109 3002
telefónne číslo: 	+421 56 649 82 33
e-mail:			obeclesne@gmail.com

           (ďalej len „Objednávateľ“)              
a

Zhotoviteľ:  	     	
Obchodné meno:
Sídlo:
IČO:
IČ DPH:
Štatutárny zástupca
Zapísaný: Obchodný register Okresného súdu ……….., Oddiel: …Vložka č.: ……….
Bankové spojenie: 
IBAN:
telefónne číslo:
e-mail:

(ďalej len „Zhotoviteľ“) 

Preambula

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „zákon o verejnom obstarávaní”). Objednávateľ – verejný obstarávateľ na obstaranie predmetu tejto zmluvy použil postup verejného obstarávania v zmysle § 117 zákona o verejnom obstarávaní s názvom: „Úprava priekop v obci Lesné“, ktoré bolo vyhlásené dňa 27.08.2021 a úspešným uchádzačom sa stal Zhotoviteľ. Na základe vyhodnotenia súťažných ponúk predložených v rámci predmetného postupu zadávania zákazky zmluvné strany uzavretím tejto zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhlásenej zákazky.

Článok 1
Predmet zmluvy
1.1	Predmetom tejto zmluvy je: „ Úprava priekop v obci Lesné“v súlade s Výkazom výmer, Návrhom na plnenie kritérií, ktoré sú neoddeliteľnou súčasťou tejto zmluvy. Zhotoviteľ sa zaväzuje zhotoviť dielo, za podmienok určených v tejto zmluve.

1.2	Predmet zmluvy pozostáva z čiastkových etáp (úsekov a ucelených celkov):
SO 01 - Zatrubnenie odvodňovacej priekopy „a“
úsek č.1 - PF1-PF3 
úsek č.2 - PF3-PF5 
úsek č.3 - PF5-PF7 
úsek č.4 - PF7-PF10 
úsek č.5 - PF10-PF13 
úsek č.6 - PF13-PF16 + žľab posledný úsek 20m + prekládku plyn.prípojky 15m 
SO 02 - Úprava odvodňovacieho rigolu „b“
SO 03 - Úprava a čistenie sútokovej zbernej šachty

Tieto etapy sa budú robiť postupne podľa požiadaviek Objednávateľa (obce) a toho, koľko bude mať Objednávateľ k dispozícií peňažných prostriedkov pre vykonanie tej, ktorej etapy.

1.3	Účelom tejto zmluvy je ustanoviť rámcové zmluvné podmienky pre uzatváranie čiastkových objednávok ( ďalej len „objednávok“ ) medzi objednávateľom a zhotoviteľom, s cieľom zabezpečiť dodanie stavebných prác podľa ucelených celkov (ucelených úsekov) podľa predmetu zmluvy v závislosti od požiadaviek a potrieb objednávateľa, za podmienok ustanovených touto zmluvou a jednotlivými  objednávkami.

1.4	Vzájomné práva a povinnosti zmluvných strán sa budú riadiť ustanoveniami tejto zmluvy, pokiaľ objednávka uzavretá medzi zmluvnými stranami na základe a v rozsahu tejto zmluvy neustanoví inak.

1.5	Zhotoviteľ je podľa tejto zmluvy povinný vykonať dielo v súlade s predloženou dokumentáciou a podľa pokynov Objednávateľa. Zhotoviteľ sa zaväzuje odovzdať vykonané dielo Objednávateľovi riadne a včas. 
  
1.6	Zhotoviteľ vyhlasuje, že sa pred podpisom tejto zmluvy podrobne oboznámil so všetkými relevantnými podkladmi, obhliadol si miesto realizácie diela a v tejto súvislosti ako odborne spôsobilá osoba so skúsenosťami v oblasti realizácie predmetu zmluvy nemá žiadne otázky či pripomienky. Taktiež skontroloval predložené podklady a tieto nevykazujú žiadnu vadu, na ktorú by mal Objednávateľa upozorniť a/alebo ktorá by mohla komplikovať realizáciu samotného diela.

1.7	Ďalej Zhotoviteľ vyhlasuje, že mal na štúdium podkladov a prípravu realizácie diela  dostatočný časový priestor a so všetkými relevantnými skutočnosťami sa podrobne oboznámil.
   
1.8	Súčasťou diela sú aj tie práce a dodávky, ktoré nie sú v ponuke Zhotoviteľa výslovne uvedené, ak ide o práce a dodávky, ktorých potreba vyplýva z bežnej organizácie práce Zhotoviteľa alebo, ak by bez ich vykonania stratilo dielo charakter ucelenej dodávky alebo by neplnilo požadovaný účel alebo, ak ich potreba obvykle vyplýva z povahy diela.

1.9	Objednávateľ za podmienok uvedených v tejto zmluve prevezme riadne a včas ukončené dielo bez vád a nedorobkov. Objednávateľ za podmienok uvedených v tejto zmluve zaplatí cenu diela.

1.10	Dielo je vykonané riadne, pokiaľ nemá žiadne vady, je v súlade s touto zmluvou a jej prílohami, ako aj v súlade so všeobecnými záväznými právnymi predpismi a inými aplikovateľnými predpismi a rozhodnutiami a stanoviskami orgánov verejnej správy, pokiaľ je použiteľné na dojednaný účel a pokiaľ má vlastnosti uvedené v tejto zmluve a jej prílohách.

Článok 2
Miesto, čas a spôsob plnenia
2.1 Miestom plnenia je: k.ú. obce Lesné podľa dohodnutého harmonogramu pre jednotlivé etapy plnenia predmetu zmluvy.

2.2 Zhotoviteľ sa zaväzuje zrealizovať stavebné práce do 4 rokov po oficiálnom (protokolárnom) odovzdaní staveniska Objednávateľom v lehotách podľa vecného, časového a finančného harmonogramu, v závislosti podľa vystavených objednávok.

2.3 Zhotoviteľ je povinný bez meškania písomne oznámiť Objednávateľovi vznik akejkoľvek udalosti, ktorá bráni alebo sťažuje uskutočnenie stavebných prác a má za následok predĺženie dohodnutej lehoty ukončenia stavebných prác.

2.4 Predmet plnenia podľa tejto zmluvy bude ukončený protokolárnym prevzatím zrealizovaného diela medzi  Objednávateľ a Zhotoviteľom. Zhotoviteľ je povinný aj pri odovzdávaní časti diela, pokiaľ sa dielo nezrealizuje v celku, ale po častiach (funkčných úsekoch) Objednávateľovi predložiť dokumenty a doklady, ktoré budú potvrdzovať uloženie stavebného odpadu na registrovanú skládku odpadu, certifikáty použitých materiálov na diele a iné doklady potrebné k riadnemu užívaniu diela. Pokiaľ bude akýkoľvek doklad absentovať, dielo alebo časť diela sa až do času jeho predloženia považuje za neodovzdané. 

2.5 Ak Zhotoviteľ pripraví dielo na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne. 

2.6 Zhotoviteľ je oprávnený prerušiť práce na diele v prípade zásahu vyššej moci, ktorou je prekážka, ktorá nastala nezávisle od vôle zmluvnej strany povinnej plniť a bráni jej v splnení povinností uloženej touto zmluvou, právnym predpisom alebo rozhodnutím alebo opatrením správneho orgánu, pokiaľ nemôže predpokladať, že by povinná zmluvná strana mohla túto prekážku alebo jej následky prekonať alebo odstrániť a taktiež, že by mohla túto prekážku v čase vzniku záväzku predpokladať. Za zásah vyššej moci sa považuje najmä vojnový konflikt, výskyt povodní, zemetrasenie, generálny štrajk, uskutočnenie archeologického prieskumu, začatie správnych konaní v dôsledku výskytu vzácnych rastlín alebo živočíchov v lokalite, v ktorej sa má nachádzať dielo a nadobudnutie právoplatnosti rozhodnutí správnych orgánov, ktoré bránia výkonu diela.

Článok 3
Cena za dielo
3.1 Zmluvná cena diela sa považuje za cenu maximálnu a nemennú, ktorá je platná a záväzná počas celej doby výstavby až do úplného a riadneho ukončenia diela.
3.1.1 celková zmluvná cena bez DPH...................................eur
3.1.2 sadzba 20 % DPH ........................................................eur
3.1.3 celková zmluvná cena vrátane DPH..............................eur 
(slovom...........)

3.1.4 Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

3.2  Celková cena sa skladá z cien za jednotlivé etapy (úseky a ucelené celky) takto:
Názov predmetu obstarávania:   	 cena eur bez DPH  
	DPH:	Celková cena eur      s DPH:
	
SO 01 - Zatrubnenie odvodňovacej priekopy „a“				
Z toho úsek č.1 - PF1-PF3   				
Z toho úsek č.2 - PF3-PF5   				
Z toho úsek č.3 - PF5-PF7   				
Z toho úsek č.4 - PF7-PF10   				
Z toho úsek č.5 - PF10-PF13   				
Z toho úsek č.6 - PF13-PF16 + žľab posledný úsek 20m + prekládku plyn.prípojky 15m   				
SO 02 - Úprava odvodňovacieho rigolu „b“				
SO 03 - Úprava a čistenie sútokovej zbernej šachty				
„Úprava priekop v obci Lesné“ - spolu	

3.3 Cena diela je stanovená najmä na základe celkovej cenovej ponuky Zhotoviteľa podrobne špecifikovanej podľa oceneného výkazu výmer a návrhu na plnenie kritérií. Zmluvné jednotkové ceny dodávaných prác uvedené v Prílohe č. 1 a Prílohe č.2 tejto zmluvy zahŕňajú všetky náklady Zhotoviteľa na riadne zhotovenie predmetu plnenia zmluvy a platia po celú dobu plnenia. 

3.4 	Zhotoviteľ berie na vedomie, že práce budú vykonávané na základe požiadaviek Objednávateľa podľa jednotlivých etáp plnenia, pričom rozhodujúcim faktorom pre plnenie je skutočnosť, či má Objednávateľ dostatok finančných prostriedkov z vlastných zdrojov .

3.5 V zmluvnej cene diela sú zahrnuté všetky priame a nepriame náklady Zhotoviteľa spojené so zhotovením predmetného diela vrátane všetkých výrobných, prevádzkových a administratívnych réžií Zhotoviteľa ako aj nákladov na súvisiace plnenia vrátane dodávateľskej dokumentácie, revízií, skúšok, atestov a certifikátov a ďalších obdobných nákladov a réžií, ktoré sú potrebné na kompletnú realizáciu všetkých zmluvných výkonov a na vykonanie diela.

3.6 Dohodnutá cena diela je konečná a nemožno ju navyšovať. Zhotoviteľ nemá nárok na ďalšie úhrady za dielo a to ani za práce a dodávky naviac, pokiaľ tieto objednávateľ písomne neobjednal, ani v prípade zmeny kurzu EUR-a, vyššej moci (napr. počasia), havárií, pokút či chýb v cenovej ponuke zhotoviteľa, prepočtoch na strane zhotoviteľa, iných zistení súvisiacich s cenou. 

3.7  V prípade nutnosti úpravy ceny nad rámec ponúknutej ceny z dôvodu prác naviac o sumu, ktorá nevyhnutne mení sumu nákladov účelne vynaložených zhotoviteľom, ktoré zhotoviteľ hodnoverne preukáže a objednávateľ ich písomne objedná za práce spojené s dielom sa tieto budú riešiť bez nového verejného obstarávania, v súlade s § 18 Zákona o verejnom obstarávaní. Takúto zmenu ceny alebo práce naviac musí najprv objednávateľ písomne objednať, pričom plnenia naviac musia byť nad rámec zmluvy. Objednávateľ na takúto zmenu ceny diela musí byť bezodkladne písomne upozornený zhotoviteľom tak, aby objednávateľovi zbytočne nevznikali ďalšie náklady a aby bol dodržaný termín odovzdania diela. Neobjednané tovary, práce a služby, alebo vykonané bez objednávky objednávateľa, či nad rámec zmluvy objednávateľ neuhradí a zhotoviteľ na ich úhradu nemá nárok. 

Článok 4
Platobné podmienky

4.1	Vykonané práce podľa čl. 1. bod 1.2 tejto zmluvy bude zhotoviteľ fakturovať priebežne na základe vykonania jednotlivých etáp plnenia, pričom rozsah vykonaného diela musí zodpovedať dohodnutým podmienkam podľa súpisu vykonaných prác odsúhlaseného a potvrdeného stavebným dozorom Objednávateľa, v ktorom je potrebné presne dodržať terminológiu podľa projektovej dokumentácie (názov stavby, označenie stavebnej časti, atď.). Zhotoviteľ je povinný predložiť súpis vykonaných prác na odsúhlasenie stavebnému dozorovi Objednávateľa najneskôr 10 pracovných dní pred požiadavkou na ich odsúhlasenie. Stavebný dozor Objednávateľa je povinný potvrdiť súpis vykonaných prác najneskôr do 10 pracovných dní od jeho obdržania. V prípade, ak súpis vykonaných prác obsahuje chyby, stavebný dozor Objednávateľa ho s presným definovaním chýb resp. nedostatkov vráti Zhotoviteľovi na prepracovanie. Ak stavebný dozor Objednávateľa do 10 pracovných dní od obdržania súpisu vykonaných prác neoznámi zhotoviteľovi pripomienky, má sa za to, že s predloženým súpisom vykonaných prác súhlasí. Na základe odsúhlaseného a potvrdeného súpisu vykonaných prác môže Zhotoviteľ vystaviť faktúru. 

4.2	Zhotoviteľ vystaví faktúru najneskôr do troch dní od odsúhlasenia Súpisu vykonaných prác a doručí ju Objednávateľovi. Splatnosť  je do 30 dní odo dňa jej doručenia Objednávateľovi

4.3 Objednávateľ zaplatí Zhotoviteľovi cenu za dielo na základe protokolárneho odovzdania časti diela Zhotoviteľom. Zhotoviteľ je povinný pri protokolárnom odovzdaní časti diela predložiť Objednávateľovi certifikáty použitých materiálov.
  
4.4  Faktúra konečného vyúčtovania bude vystavená do 15 dní od preberacieho konania, na ktorom Objednávateľ prevezme dielo od Zhotoviteľa.

4.5 Akékoľvek zmeny si zmluvné strany musia písomne odsúhlasiť v zmysle ustanovenia § 547 Obchodného zákona a takisto legislatívne zmeny v oblasti DPH, cla, dovoznej prirážky.

4.6 Cena za uskutočnenie stavebných prác musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon o cenách.

4.7 Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Objednávateľ je oprávnený namietať vecnú a formálnu správnosť a úplnosť  faktúry, či jej povinných príloh najneskôr do uplynutia lehoty jej splatnosti. Nová lehota splatnosti začína plynúť od doručenia opravenej, zmenenej alebo doplnenej faktúry do sídla Objednávateľa.

4.8  Objednávateľ neposkytuje preddavok, ani zálohovú platbu.

4.9 V prípade nerealizovania diela vôbec alebo časti diela nevznikne Zhotoviteľovi právo na vystavenie faktúry Objednávateľovi. 

4.10 Zmluvné strany sa dohodli, že pohľadávky vzniknuté z tohto zmluvného vzťahu nie je možné postúpiť tretej osobe a ani založiť v prospech tretej osoby. 

Článok 5
Trvanie zmluvy
5.1 Zhotoviteľ sa zaväzuje vykonávať činnosti, v rozsahu čl. 1 tejto zmluvy, po celú dobu realizácie stavby, s termínom realizácie stavebných prác na základe Objednávok vystavených Objednávateľom.

5.2 Zmluva sa uzatvára na dobu štyroch rokov, alebo do ukončenia všetkých objektov SO 01, SO 02, SO 03 a 6 časti objektu SO 01 projektu, špecifikovaného v článku 1. bod 1.2 tejto zmluvy, kde každý rok po dobu platnosti Rámcovej zmluvy Objednávateľ vystaví Objednávku v závislosti od výšky finančných prostriedkov na tú ktorú časť podľa ucelených časti objektov SO 01, SO 02 a SO 03 a 6 časti objektu SO 01.

5.3 V prípade ak Objednávateľ nebude disponovať finančnými prostriedkami z vlastných zdrojov k uvedenému projektu alebo niektorej z časti projektu, nevznikne týmto nárok Zhotoviteľovi na odplatu za nevykonané činnosti v zmysle tejto zmluvy, do ukončenia platnosti tejto Zmluvy. 

Článok 6
Osobitné ustanovenia
6.1 Objednávateľ je povinný odovzdať stavenisko Zhotoviteľovi a Zhotoviteľ je povinný prevziať stavenisko najneskôr 5 pracovných dní pred začiatkom realizácie prác.
 
6.2 Zhotoviteľ má právo vykonávať všetky práce spôsobom, pri dodržaní bežných a primeraných technologických postupov, ktoré považuje za najrýchlejší k riadnemu zhotoveniu diela pri rešpektovaní účelu tejto zmluvy, požadovanej kvality, zmluvných termínov, harmonogramu prác.

6.3 Zhotoviteľ sa zaväzuje poskytovať Objednávateľovi počas zhotovenia diela nevyhnutné informácie a požadovanú súčinnosť. 

6.4  Zriadenie, prevádzkovanie, likvidácia,  vypratanie a vyčistenie zariadenia staveniska je zahrnuté v  cene diela.
 
6.5	Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.

6.6	Zhotoviteľ je povinný vyzvať Objednávateľa na kontrolu častí diela, ktoré budú ďalším postupom prác zakryté, a to písomne v stavebnom denníku 3 pracovné dni vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené. V prípade, ak sa Objednávateľ nedostavil na kontrolu, na ktorú bol riadne pozvaný, môže Zhotoviteľ pokračovať v realizácii diela. Ak účasť na kontrole Objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly. 

6.7	Všetky zmeny je Zhotoviteľ povinný zdôvodniť zápisom do stavebného denníka. Zmeny materiálov nesmú mať vplyv na kvalitu diela a môže k nim dôjsť iba za výslovného písomného súhlasu Objednávateľa. 

6.8 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Mandatár je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP. Zhotoviteľ berie na vedomie, že časť prác môže byť vykonávaná za plnej prevádzky Objednávateľa a zaväzuje sa zabezpečiť a označiť stavbu tak, aby nedošlo k úrazu zamestnancov Objednávateľa a/alebo tretích osôb.

6.9 Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj Objednávateľovi za účelom objektívneho vyšetrenia a prijatia preventívnych opatrení.

6.10 Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená  požadovaná mechanická pevnosť a stabilita stavby, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní stavby.

6.11 Zhotoviteľ zodpovedá za čistotu a poriadok na stavbe, zaväzuje sa odstrániť všetok odpad, ktorý je výsledkom jeho činnosti na svoje náklady.

6.12 Objednávateľ od zhotoviteľa vyžaduje systematický prístup k ochrane životného prostredia vo všetkých etapách stavebných prác. Prístup spočíva vo vytvorení, zavedení a udržovaní správne štruktúrovaného systému environmentálneho manažérstva, ktorý je súčasťou celkového systému riadenia a súvisí so všetkými prvkami environmentálneho správania zhotoviteľa.

6.13Objednávateľ je oprávnený kontrolovať spôsob uskutočnenia diela Zhotoviteľom prostredníctvom zodpovednej osoby alebo projektanta.

6.14 V prípade opakovaných porušení pracovných povinností, vyplývajúcich z tejto zmluvy, Objednávateľ vypovedá zmluvu. Objednávateľ môže zmluvu kedykoľvek čiastočne alebo v celom rozsahu vypovedať v zmysle príslušných ustanovení zákona č. 513/1991 Zb. Obchodný zákonník v znení neskorších predpisov.

6.15 Túto rámcovú dohodu je možné ukončiť aj písomnou výpoveďou ktoréhokoľvek účastníka dohody aj bez uvedenia dôvodu. Výpovedná lehota je v prípade rámcovej dohody dvojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhému účastníkovi dohody. Výpoveď tejto rámcovej dohody musí mať písomnú formu a musí byť doručená druhému účastníkovi dohody inak je neplatná.

6.16 Ukončením platnosti tejto rámcovej dohody zanikajú všetky práva a povinnosti účastníkov dohody, ktoré sú v nej zakotvené, okrem nárokov na úhradu za už poskytnuté plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj povinnosť mlčanlivosti.

Článok 7
Zmluvné sankcie

7.1 V prípade porušenia zmluvných záväzkov, sa zmluvné strany dohodli na nasledovných sankciách: 
7.1.1 v prípade, že bude Zhotoviteľ v omeškaní s ukončením diela, alebo jej časti podľa Objednávky, je Zhotoviteľ povinný zaplatiť Objednávateľovi zmluvnú pokutu vo výške 0,1 % z ceny diela za každý deň omeškania.
 
7.1.2 v prípade, ak je Zhotoviteľ v omeškaní s odstránením vád a nedorobkov diela a/alebo s nástupom na odstránenie vady vo výške 200,- Eur za každý aj začatý deň omeškania,

7.2 Zhotoviteľ má právo požadovať od Objednávateľa úrok z omeškania v prípade, ak Objednávateľ nezaplatí cenu za dielo a to po márnom uplynutí dodatočnej lehoty 15 dní odo dňa doručenia písomnej výzvy Zhotoviteľom vo výške podľa všeobecne záväzných právnych predpisov.

7.3 Zaplatenie zmluvnej pokuty nezbavuje Zhotoviteľa povinnosti splniť bez zbytočného odkladu porušenú povinnosť, ani akýchkoľvek iných povinností podľa tejto zmluvy, najmä vykonať dielo včas.

7.4 Zhotoviteľ sa zaväzuje odškodniť Objednávateľa v prípade, ak porušením povinnosti Zhotoviteľa podľa tejto zmluvy alebo v súvislosti s touto zmluvou dôjde k uplatneniu nárokov alebo sankcií zo strany príslušných orgánov verejnej správy alebo tretích osôb voči Objednávateľovi, a to v plnom rozsahu týchto nárokov či sankcií.

Článok 8
Záručná lehota

8.1	Zhotoviteľ zodpovedá za to, že predmet tejto Zmluvy je zhotovený podľa technického zadania, projektovej dokumentácie, výkazu výmer a podmienok tejto Zmluvy a že počas záručnej lehoty bude mať vlastnosti dohodnuté v tejto Zmluve.

8.2	Zhotoviteľ zodpovedá za vady, ktoré predmet má v čase jeho odovzdania Objednávateľovi. Za vady, ktoré sa prejavili po odovzdaní zákazky, zodpovedá Zhotoviteľ iba vtedy, ak boli spôsobené porušením jeho povinností.  

8.3	Záručná doba je dohodnutá na dobu 60 mesiacov, ktorá sa vzťahuje na riadne dokončenú etapu a začína plynúť samostatne pre každú etapu diela, a to odo dňa odovzdanie a prevzatia danej etapy Objednávateľovi. Na stroje a zariadenia, ktoré majú záručný list vydaný výrobcom, sa záruka riadi týmto záručným listom.

8.4	V čase trvania záručnej doby má Objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia alebo v dôsledku chyby v projektovej dokumentácii.

8.5	Nárok na bezplatné odstránenie vady uplatní Objednávateľ bezodkladne po zistení tejto vady písomnou formou u Zhotoviteľa.

8.6	Zhotoviteľ sa zaväzuje začať s odstraňovaním prípadných vád predmetu zákazky v zmysle bodu 8.2. 8.6 tohto Článku Zmluvy do 7 dní od prevzatia písomného uplatnenia oprávnenej reklamácie Objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou.

8.7	Vady a nedorobky zistené pri preberacom konaní budú zapísané v preberacom protokole o odovzdaní a prevzatí stavby s uvedením termínu ich odstránenia. Ďalej bude dojednaný postup, resp. spolupôsobenie Objednávateľa pri ich odstraňovaní. O odstránení všetkých závad,  resp. nedorobkov sa vyhotoví  záznam, ktorý bude dokladom pre úhradu zadržanej čiastky faktúry.

Článok 9
Záverečné ustanovenia
9.1 Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v súlade s ustanovením § 47a ods. 1 Občianskeho zákonníka. 

9.2 Zmeny tejto zmluvy možno uskutočňovať len písomnými dodatkami, podpísanými oboma zmluvnými stranami. Dodatky budú tvoriť neoddeliteľnú súčasť zmluvy. Tieto dodatky je možné uzatvoriť len v súlade s ustanovením § 18 zákona o verejnom obstarávaní. 

9.3 Neoddeliteľnou súčasťou tejto zmluvy je Príloha č. 1 Položkovitý  ocenený výkaz výmer – rozpočet a Príloha č. 2 – Návrh na plnenie kritérií. 

9.4 Zmluva je vyhotovená v štyroch rovnopisoch, dva rovnopisy sú určené pre Objednávateľa a dva rovnopisy pre Zhotoviteľa. 

9.5 Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území SR. 

9.6 Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú. 

9.7 Prílohy Zmluvy:
Príloha č. 1 Položkovitý  ocenený výkaz výmer – rozpočet
Príloha č. 2 – Návrh na plnenie kritérií

V Lesnom ,............................	
V .........................., ......................... 	

Za Objednávateľa

............................................
Peter Bobík
 starosta obce Lesné

Za Zhotoviteľa

............................................
meno, priezvisko, titul, funkcia oprávnenej osoby (osôb)        uchádzača
podpis a pečiatka